Nikolai Koslov
Nikolai Koslov (aastail 1962–1993 Kozlov; sündinud 6. aprillil 1928 Karinul) on eesti veterinaar, endine EPA rektor. Ta lõpetas Eesti Põllumajandusakadeemia 1954. aastal loomaarstina. Ta oli Eesti Põllumajandusakadeemia teadusprorektor 1965–1977 ja rektor 1977–1988, patoloogilise anatoomia, parasitoloogia ja loomatervishoiu kateedri juhataja ja professor 1985–1995. On aastast 1995 Eesti Maaülikooli emeriitprofessor. Uurimistöös on ta tegelenud sigade mükobakterioosidega.